Ben Youssef madrasa

Ben Youssef madrasa, Koran ikasteko eskola, Marrakexen (Maroko), Ben Youssef meskitaren ondoan dago. Marokoko artearen eraikin adierazgarrienetariko bat da. Abu al-Hasan ben Uthman sultanak XIV. mendean sortu zuen. Hau Marrakexeko madrasa garrantzitsuena da.

Historia 
XIV. mendean Abu al-Hasan ben Uthmanek sortu zuen madrasa hau. Bertan 800 ikaslek Korana ikasten zuten. Saadiek erabat berreskuratu zuten eraikina eta historiarako beren artearen adibide handia utzi zuten. Gaur egun funtzionatzen jarraitzen du nahiz eta bisitariei irekita egon.

Ezaugarriak 
Madrasaren erdian garbiketak egiteko patio handi bat dago. Erdian uraska dago. Eraikinak zedro zurez egina daude, koloretako azulejuekin eta estukoz apainduta. Otoitz aretoak, musulmanak ez direnentzat itxita daudenak, oso dekorazio aberatsa erakusten du. Meka zein aldetan dagoen adierazten duen mihraba ere (paretan izaten den abside edo sartune txikia) erabat apainduta dago.

Alboetako hormetan basmala bezalako idazkun ugari ikus daiteke, estukoetan zein azulejuetan.

Argazki galeria

Erreferentziak

Ikus, gainera 
 Madrasa
 Marrakexeko medina

Kanpo loturak 

   :Madrasaren webgunea.

Marrakexeko eraikinak
XIV. mendeko arkitektura
Gizateriaren Ondarea Marokon
Marokoko arkitektura
Madrasak